b"\n_START_ARTICLE_\nEden: It's an Endless World!\n_START_SECTION_\nSiu\xc5\xbeetas\n_START_PARAGRAPH_\nIstorija pradedama ilgu \xc4\xafvadu, pasakojama apie ram\xc5\xb3 veik\xc4\x97j\xc5\xb3 Ennoia ir Hannah gyvenim\xc4\x85 atokioje Edeno saloje kartu su j\xc5\xb3 glob\xc4\x97ju, mokslininku Lane Morris, sergan\xc4\x8diu nepagydoma liga, kuri\xc4\x85 suk\xc4\x97l\xc4\x97 pandeminis virusas, nusine\xc5\xa1\xc4\x99s 15 proc. \xc5\xbemonijos. Prie\xc5\xa1 tai vyk\xc4\x99 \xc4\xafvykiai, vedantys prie Ennoia t\xc4\x97vo sugr\xc4\xaf\xc5\xbeimo ir Propater federacijos paj\xc4\x97g\xc5\xb3, atpasakojami veik\xc4\x97j\xc5\xb3 prisiminimuose._NEWLINE_Po to persikeliama dvide\xc5\xa1imt\xc4\x8dia met\xc5\xb3 \xc4\xaf priek\xc4\xaf, \xc4\xaf laikmet\xc4\xaf, kuriame Ennoia s\xc5\xabnus Elijah grumiasi su galinga ir monopoline Propater federacija, siekdamas i\xc5\xa1laisvinti dar vaikyst\xc4\x97je federacijos pagrobt\xc4\x85 seser\xc4\xaf Mana. Laikydami j\xc4\x85 \xc4\xafkaite federacija siekia pakenkti Piet\xc5\xb3 Amerikoje narkotik\xc5\xb3 magnatu pagars\xc4\x97jusiam Ennoia Ballard, kurio baiminasi ir neapken\xc4\x8dia daugelis, netgi jo \xc5\xa1eima. Toliau pasakojama, kaip vaikinukas br\xc4\x99sta ir m\xc4\x97gina kabintis \xc4\xaf sud\xc4\x97ting\xc4\x85 gyvenim\xc4\x85. K\xc5\xabrinio eigoje jis sutinka daugel\xc4\xaf kit\xc5\xb3 veik\xc4\x97j\xc5\xb3, kompanion\xc5\xb3 ar prie\xc5\xa1\xc5\xb3 su savitomis gyvenimo istorijomis, kurie visi siekia to paties tikslo\xc2\xa0\xe2\x80\x93 i\xc5\xa1gyventi postapokaliptiniame distopiniame pasaulyje._NEWLINE_V\xc4\x97liau istorija dar kartel\xc4\xaf per\xc5\xa1oka laiku \xc4\xaf priek\xc4\xaf, \xc5\xa1\xc4\xafkart dar ketverius metus. Pandemij\xc4\x85 suk\xc4\x97l\xc4\x99s virusas mutuoja ir \xc5\xbemonija dar kart\xc4\x85 atsiduria ant i\xc5\xa1nykimo ribos."